Diari Oficial de la Generalitat Valenciana


Sumari del DOGV 2280, del 02-06-1994 (1994/831610)

ORDRE de 12 de maig de 1994, de la Conselleria de Cultura, per la qual es convoca la concessió d'ajudes per al teatre i la dansa de la Comunitat Valenciana.
------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1994/05/12/(4)/dof/vci/html**

### Dades del document

Número de DOGV
:   2280

Data del DOGV
:   02-06-1994

Secció del DOGV
:   DISPOSICIONS GENERALS

Número del document
:   1994/831610


Data del document
:   12-05-1994

Organisme emissor
:   Conselleria de Cultura

Tipus de document
:   Ordre

ORDRE de 12 de maig de 1994, de la Conselleria de Cultura, per la qual es convoca la concessió d'ajudes per al teatre i la dansa de la Comunitat Valenciana. [94/3498]  
El Decret 36/1994, de 21 de febrer, del Govern Valencià, pel qual es va aprovar el Reglament de Teatres de la Generalitat Valenciana, fixa com a finalitat de l'ens el desplegament i l'execució de la política cultural de la Generalitat Valenciana en el camp de les arts escèniques i, molt especialment, en els sectors de teatre i dansa.  
Entre les funcions que assigna a Teatres de la Generalitat Valenciana, hi ha {REF el foment de les arts escèniques i la promoció de companyies i grups teatrals, el desplegament i la promoció de tot tipus d'actuacions teatrals, festivals i certàmens, i el suport a la creativitat escènica i la seua difusió}, i també {REF la cooperació amb altres agents i entitats de desenvolupament cultural en el sector de les arts escèniques d'àmbit públic o privat}.  
Amb aquesta finalitat, la Conselleria de Cultura de la Generalitat Valenciana convoca aquestes ajudes, a través de l'ens públic Teatres de la Generalitat Valenciana, perquè contribuesquen a consolidar el sector teatral i de dansa, mitjançant la potenciació dels creadors i dels autors valencians, la producció de nous espectacles, les ajudes a les gires i l'assistència a festivals, el manteniment d'espais teatrals, les beques de formació i investigació, l'ajuda a les entitats sense finalitat de lucre i als projectes d'especial interés que contribuesquen al desenvolupament i a la consolidació de les polítiques teatrals de la Comunitat Valenciana.  
Per tot això, i fent ús de les facultats que em confereix l'article 35 de la Llei de la Generalitat Valenciana 5/1983, de 30 de desembre, de Govern Valencià,   
ORDENE:  
Primer  
Convocar la concessió d'ajudes per al teatre i la dansa i aprovar les bases per què es regirà, que s'inclouen en l'annex d'aquesta ordre.  
Segon  
L'import global màxim d'aquestes ajudes és de 119 milions de pessetes, que aniran a càrrec dels crèdits del capítol IV dels vigents pressupostos de l'ens públic Teatres de la Generalitat Valenciana.  
DisposiciÓ derogatÒria  
Es deroga l'Ordre de 20 de gener de 1987, de la Conselleria de Cultura, Educació i Ciència, sobre ajudes genèriques al teatre valencià, llevat del capítol IX d'aquesta.  
Disposicions finals  
Primera  
Es faculta la Direcció de Teatres de la Generalitat Valenciana per a dictar, en l'àmbit de les seues competències, les resolucions necessàries per al desplegament i l'execució d'aquesta ordre.  
Segona  
Contra aquesta ordre, que posa fi a la via administrativa, s'hi podrà interposar un recurs contenciós administratiu, en el termini de dos mesos des de la publicació en el Diari Oficial de la Generalitat Valenciana, davant la sala contenciosa administrativa del Tribunal Superior de Justícia de la Comunitat Valenciana.  
La interposició s'haurà de comunicar prèviament a aquest òrgan.  
Tot això, d'acord amb l'article 58 de la Llei Reguladora de la Jurisdicció Contenciosa Administrativa, i l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Tercera  
Aquesta ordre entrarà en vigor el dia de la publicació en el Diari Oficial de la Generalitat Valenciana.  
València, 12 de maig de 1994  
La consellera de Cultura,  
PILAR PEDRAZA MARTÍNEZ  
ANNEX  
Bases reguladores de la convocatòria pública per a la concessió d'ajudes per al teatre i la dansa de la Comunitat Valenciana.  
CAPÍTOL I  
Normes generals  
1. Objecte d'aquestes ajudes  
L'objecte d'aquestes ajudes és contribuir al manteniment i la consolidació del teatre i la dansa a la Comunitat Valenciana, mitjançant la pontenciació de les diferents activitats que es realitzen en aquests sectors, amb la finalitat última que els ciutadans puguen disposar d'una oferta diversificada i de qualitat.  
2. Modalitats  
La convocatòria comprén les modalitats d'ajuda següents:  
a) Ajudes a la creació.  
b) Ajudes a la producció.  
c) Ajudes a gires i assistència a festivals.  
d) Ajudes al manteniment d'espais teatrals.  
e) Ajudes a la formació i la investigació.  
f) Ajudes a les entitats sense finalitat de lucre.  
g) Ajudes a projectes d'especial interés.  
3. Beneficiaris  
Dins dels límits pressupostaris i d'acord amb les condicions i els criteris que estableixen les bases, podran obtenir aquestes ajudes les persones físiques, les associacions sense finalitat de lucre, les companyies i les empreses que complesquen els requisits específics que s'assenyalen en cada modalitat d'ajuda i que realitzen les actuacions previstes en cada cas durant el present exercici.  
4. Sol·licituds  
4.1 La sol·licitud d'aquestes ajudes es formularà davant l'ens públic Teatres de la Generalitat Valenciana en el termini d'un mes, comptat des de l'endemà de la publicació de la convocatòria en el Diari Oficial de la Generalitat Valenciana.  
4.2 Les sol·licituds es formalitzaran en el model d'instància que figura al final de les bases.  
4.3. Les instàncies podran presentar-se en les direccions territorials de Cultura de València, Castelló i Alacant, en els serveis centrals d'aquesta Conselleria, en l'ens públic Teatres de la Generalitat Valenciana i en els centres d'Informació, Iniciatives i Reclamacions de la Generalitat Valenciana, o per qualsevol dels mitjans previstos en l'article 38.4 de la Llei 30/1992, de Règim Jurídic de les Administracions Públiques i del Procediment Administratiu Comú.  
Les direccions territorials de Cultura enviaran les sol·licituds d'ajuda amb l'informe corresponent a Teatres de la Generalitat Valenciana en el termini màxim de 10 dies naturals.  
4.4 A més de la instància, els interessats en aquestes ajudes hauran de presentar la documentació següent:  
a) Quan el sol·licitant siga una persona física: fotocòpia del DNI.  
b) Quan es tracte d'associacions, companyies o empreses:  
- Número de CIF.  
- Fotocòpia d'un document oficial o notarial que n'acredite l'existència legal.  
- Certificat de l'acord adoptat per l'òrgan de govern que corresponga, en què s'aprova sol·licitar aquesta ajuda i es faculta el president, gerent, etc. per a subscriure la petició.  
- Fotocòpia del DNI de qui subscriu la petició en nom de l'empresa o associació.  
c) Dades bancàries, número de compte, agència i nom de l'entitat on el sol·licitant vol rebre l'ajuda si li és concedida.  
d) Llevat dels casos de persones físiques, és necessari el certificat d'inscripció en el Registre Administratiu d'Empreses i Associacions de Caràcter Teatral de la Comunitat Valenciana, o si no el té, els justificants d'haver iniciat els tràmits d'inscripció en aquest registre.  
e) Documents específics de cada modalitat d'ajuda que recullen els capítols següents de les bases.  
4.5 Si la sol·licitud no inclou les dades exigides o falta documentació, s'instarà l'interessat perquè esmene aquests defectes en el termini de 10 dies, amb l'advertiment que, si no ho fa, no es donarà curs a la sol·licitud incompleta i s'arxivarà l'expedient sense més tràmits.  
4.6 Si el sol·licitant vol ser companyia concertada amb Teatres de la Generalitat Valenciana, haurà de presentar un pla d'actuació triennal, que comprenga els exercicis 1994/95/96, en què almenys hauran de constar la finalitat i els objectius estratègics del pla, els projectes específics que preveu dur a terme, els recursos d'infraestructures, tècnics i humans necessaris, i el pressupost d'ingressos, despeses i dèficit previst.  
Especialment, s'hauran de desplegar els projectes d'actuació d'aquest any, procurant la seua adequació a les diferents modalitats d'ajudes especificades en la base segona.  
4.7 El sol·licitant que no opte a ser companyia concertada podrà sol·licitar un màxim de dues modalitats d'ajudes diferents.  
4.8 Un mateix peticionari no podrà presentar dues o més peticions per a una mateixa modalitat d'ajuda.  
5. Resolució de la convocatòria  
5.1 Per a la valoració de les sol·licituds, es crea una comissió tècnica de la qual no podran formar part persones directament relacionades amb els expedients que s'han de valorar.  
La comissió tècnica estarà presidida pel director de Teatres de la Generalitat Valenciana, i en formaran part el gerent de Teatres de la Generalitat Valenciana, que en serà el vicepresident, i cinc vocals designats pel director d'aquest ens públic.  
El secretari de la comissió serà designat pel director de Teatres de la Generalitat Valenciana entre el personal de l'ens.  
5.2 Tant el director de Teatres de la Generalitat Valenciana com l'esmentada comissió, podran demanar als interessats totes les dades i acreditacions que consideren necessàries per a la deguda qualificació dels projectes.  
5.3 D'acord amb el dictamen no vinculant de la comissió tècnica, la presidenta de Teatres de la Generalitat Valenciana resoldrà aquesta convocatòria en el termini de dos mesos, comptats des de l'endemà de l'últim dia hàbil que puguen presentar-se les instàncies.  
En el cas que la convocatòria no siga resolta en el termini previst anteriorment, s'entendran desestimades totes les sol·licituds.  
5.4. L'import de les subvencions d'aquesta convocatòria no podrà superar en cap cas, aïlladament o en concurrència amb subvencions o ajudes d'altres administracions públiques o ens públics o privats, el cost de l'activitat que ha de realitzar el beneficiari.  
5.5. L'import global màxim assignat a aquesta convocatòria és de 119 milions de pessetes, quantitat que es distribuirà entre les diferents modalitats d'ajuda en les següents quanties:  
a) Ajudes a la creació: 2.400.000 PTA.  
b) Ajudes a la producció, gires i assistència a festivals i manteniment d'espais teatrals: 42.713.882 PTA.  
c) Ajudes a la formació i la investigació: 5.000.000 PTA.  
d) Ajudes a entitats sense finalitat de lucre: 81.546.311 PTA.  
e) Ajudes a projectes d'especial interés: 48.205.197 PTA.  
5.6 Les economies que es puguen produir per l'aplicació d'aquesta base, podran disposar-se, mitjançant una altra resolució de la presidenta de Teatres de la Generalitat Valenciana, per a incrementar la quantitat concedida a algun dels beneficiaris o incloure'n d'altres inicialment exclosos.  
5.7 En el cas que una companyia siga considerada com a companyia concertada, se li podrà exigir la firma d'un acord de concertació amb Teatres de la Generalitat Valenciana, en què es prevegen les obligacions a què es comprometen les dues parts. La seua vigència serà, com a màxim, fins al 31 de desembre de 1994.  
6. Obligacions dels beneficiaris  
Amb caràcter general, els beneficiaris d'aquestes subvencions s'obligaran a:  
a) Comunicar a Teatres de la Generalitat Valenciana l'acceptació de l'ajuda en el termini dels 15 dies naturals següents a la recepció de la notificació de concessió. Si no es comunica l'acceptació, s'entendrà que el beneficiari hi renuncia i perdrà el dret a l'ajuda.  
b) Realitzar l'activitat que fonamenta la concessió de la subvenció d'acord amb el programa presentat.  
c) Comunicar a Teatres de la Generalitat Valenciana qualsevol canvi que es puga produir en el programa definitiu de l'activitat abans de realitzar-la.  
d) Fer constar en tota publicació, fullet, programa, publicitat, etc., en qualsevol mitjà o suport que es realitze, el patrocini de la Generalitat Valenciana. Per a això s'inserirà en un lloc preferent i destacat el logotip de Teatres de la Generalitat Valenciana, d'acord amb les normes d'identitat corporativa d'aquesta institució.  
e) Justificar l'ús de la subvenció en la forma que s'indica en aquestes bases.  
f) Comunicar a Teatres de la Generalitat Valenciana les subvencions concedides per a aquest mateix fi i l'import.  
g) Firmar un acord de concertació amb Teatres de la Generalitat Valenciana en el cas de ser companyia concertada.  
h) Acreditar, prèviament al pagament i en la forma que determina l'Ordre de 7 de gener de 1991, de la Conselleria d'Economia i Hisenda, publicada en el DOGV núm. 1.477, de 5 de febrer de 1991, que està al corrent de les seues obligacions fiscals i davant la seguretat social.  
i) El sotmetiment a les actuacions de control financer que corresponguen a la Intervenció General en relació amb les subvencions o ajudes concedides.  
j) Les que amb caràcter específic i per a cada modalitat es determinen en els capítols següents.  
7. Justificació i pagament de les ajudes  
7.1 El pagament d'aquestes ajudes es farà d'una vegada, sempre que l'activitat s'haja realitzat d'acord amb el programa presentat i es justifique correctament el seu ús.  
7.2 Els documents per a justificar la subvenció s'hauran de presentar a Teatres de la Generalitat Valenciana abans del 20 de desembre de 1994. A partir d'aquest dia el crèdit pressupostari quedarà anul·lat i es perdrà el dret a cobrar l'ajuda concedida.  
7.3 Per a justificar les ajudes, els beneficiaris hauran de presentar per cada una l'acreditació documental de trobar-se al corrent de les seues obligacions fiscals i davant la Seguretat Social.  
S'exceptuen d'aquesta obligació els beneficiaris de beques.  
7.4 Per a les ajudes a la producció, al manteniment d'espais teatrals, a gires i assistència a festivals, a entitats sense finalitat de lucre i a projectes d'especial interés, caldrà presentar la documentació següent:   
- Memòria de les activitats realitzades en què s'indique el pressupost final per partides.  
- Publicitat en mitjans de comunicació, fullets i cartells editats.  
- Justificants de despeses pel valor de la subvenció concedida.  
7.5 Per a les ajudes a la creació, caldrà presentar la documentació següent:  
- Text original de l'obra.  
- Declaració firmada per què se cedeixen a Teatres de la Generalitat Valenciana els drets de publicació o producció de l'obra, en el cas que no hi haja compromís previ entre l'autor i una editorial o companyia.  
7.6 Per a les ajudes a la formació i la investigació, caldrà presentar la documentació següent:  
a) En el cas que tinguen per finalitat l'assistència a cursos de perfeccionament:  
- Memòria de les activitats realitzades.  
- Justificants de matrícula i, si s'escau, despeses addicionals de desplaçament i allotjament.  
b) En el cas que tinguen per finalitat la realització de projectes de formació:  
- Memòria de les activitats realitzades en què s'indique el pressupost final per partides.  
- Publicitat en mitjans de comunicació, cartells i fullets editats.  
- Justificants de despeses pel valor de la subvenció concedida.  
c) En el cas que tinguen per finalitat la realització de projectes d'investigació:  
- Memòria de les activitats realitzades.  
- Còpia del projecte d'investigació.  
7.7 No obstant el que s'exposa en els punts anteriors, Teatres de la Generalitat Valenciana podrà avançar el pagament d'una part o la totalitat de la subvenció concedida sense justificació, amb la presentació prèvia de l'aval bancari per l'import que s'ha de percebre.  
En aquests casos, la justificació documental podrà presentar-se fins al 31 de gener de 1995. Passada aquesta data, Teatres de la Generalitat Valenciana executarà l'aval i donarà per anul·lada la subvenció.  
S'exceptuen del que preveu aquest punt les ajudes per a la formació i la investigació.  
8. Altres disposicions  
8.1 Teatres de la Generalitat Valenciana es reserva la possibilitat de reduir l'import de la subvenció o de revocar la concessió si el programa definitiu no es correspon, bàsicament, segons criteris de nivell artístic i quantitat d'actuacions, amb el que es va presentar per sol·licitar la subvenció.  
8.2 Teatres de la Generalitat Valenciana es reserva també la possibilitat de revocar la subvenció, sense més tràmits, en cas d'incompliment d'alguna de les obligacions que imposen les bases als beneficiaris en els terminis i condicions assenyalats.  
8.3 Tota alteració de les condicions que s'han tingut en compte per a la concessió de la subvenció, i, en tot cas, l'obtenció concurrent de subvencions o ajudes atorgades per altres administracions o ens públics o privats, podrà fer que es modifique la resolució de concessió.  
8.4. S'hauran de reintegrar les quantitats percebudes i s'exigirà l'interés de demora des del moment del pagament de la subvenció en els següents casos:  
a) Incompliment de l'obligació de justificació.  
b) Obtenció de la subvenció sense complir les condicions requerides per a això.  
c) Incompliment de la finalitat per a la qual es va concedir la subvenció.  
d) Incompliment de les condicions imposades als beneficiaris amb motiu de la concessió de la subvenció.  
CAPÍTOL II  
Ajudes a la creació  
9. Finalitat de la concessió  
Les ajudes a la creació tenen per finalitat potenciar l'escriptura teatral d'autors valencians, tant en llengua castellana com valenciana.  
10. Quanties i modalitats d'aquestes ajudes  
Es convoquen sis ajudes, dues per a autors que tinguen almenys una de les obres publicades, dues per a autors que almenys hagen posat dos dels seus textos en escena, i d'altres dues per a autors novells que no hagen publicat ni representat les seues obres.  
La dotació global destinada a aquestes ajudes serà de 2.400.000 pessetes.  
La distribució per modalitats serà la següent:  
a) Per a autors que hagen publicat: 600.000 pessetes, cada ajuda.  
b) Per a autors que hagen posat en escena les seues obres: 400.000 pessetes, cada ajuda.  
c) Per a autors novells: 200.000 pessetes, cada ajuda.  
11. Beneficiaris  
Solament podran sol·licitar aquestes ajudes autors nascuts en la Comunitat Valenciana o que hi tinguen la residència i lloc de treball habitual.  
12. Documentació específica que ha d'acompanyar la sol·licitud  
a) Currículum personal on conste la seua trajectòria com a autor dramàtic i la seua relació amb el món del teatre.  
b) Sinopsi argumental del text que es proposa escriure, indicant-hi si serà en valencià o castellà.  
c) Termini en què es compromet a lliurar l'obra escrita, que no podrà ultrapassar el 20 de desembre de 1994.  
13. Criteris de selecció  
La valoració de les sol·licituds presentades es realitzarà d'acord amb els criteris següents:  
a) Trajectòria professional del sol·licitant.  
b) Proposta de text que presenta.  
c) Es valorarà especialment que hi haja algun compromís de publicació entre l'autor i una editorial o bé una companyia o empresa per a la producció.  
14. Obligacions particulars dels beneficiaris  
En el cas que Teatres de la Generalitat Valenciana decidesca produir o editar algun dels textos objecte d'ajuda, l'autor haurà de donar l'autorització oportuna; no obstant això, si s'ha presentat amb la sol·licitud un compromís previ entre l'autor i una editorial o companyia per a l'edició o producció del text, aquest s'haurà de respectar.  
En el cas que tercers decidesquen editar o produir algun dels textos, els beneficiaris de les ajudes es comprometen a fer constar la col·laboració de la Conselleria de Cultura de la Generalitat Valenciana i a incloure en el material imprés que es difonga el logotip de Teatres de la Generalitat Valenciana.  
CAPÍTOL III  
Ajudes a la producció  
15. Finalitat de la concessió  
Les ajudes a la producció tenen per finalitat augmentar qualitativament els espectacles de teatre i dansa que es produeixen a la Comunitat Valenciana, amb la intenció de possibilitar als ciutadans una oferta diversificada i de qualitat.  
16. Quantia d'aquestes ajudes  
D'acord amb el que estableix la base 5.5 i 5.6, el nombre i la dotació de les ajudes concedides dependran de les sol·licituds i el pressupost presentats.  
17. Beneficiaris  
Solament podran sol·licitar aquestes ajudes companyies o empreses de la Comunitat Valenciana.  
18. Documentació específica que ha d'acompanyar la sol·licitud  
1) Projecte de muntatge que es pretén realitzar, que continga:  
- Títol i autor de l'obra.  
- En el cas que l'obra genere drets d'autor, certificat de SGAE que indique que s'autoritza a posar en escena.  
- Quadres artístics, tècnics i de gestió.  
- Pressupost de despeses, ingressos i dèficit previst.  
- Data i lloc previst d'estrena i realització de 10 representacions de l'obra.  
2) Memòria de les activitats realitzades en els anys anteriors per la companyia o l'empresa.  
3) Relació d'altres subvencions que s'hagen sol·licitat a entitats públiques o privades amb la mateixa finalitat, i l'import de les ajudes concedides si és el cas.  
4) Alta en l'impost d'activitats econòmiques i acreditació documental d'estar al corrent de les seues obligacions tributàries i davant la seguretat social.  
19. Criteris de selecció  
La valoració de les sol·licituds presentades es realitzarà d'acord amb els criteris següents:  
- Qualitat i valor artístic del projecte.  
- Pressupost i pla de finançament de la producció.  
- Pla de distribució i exhibició.  
- Valoració de la trajectòria de la companyia i dels seus equips artístics i de producció.  
- Producció d'autors valencians.  
- Producció d'obres en valencià.  
CAPÍTOL IV  
Ajudes a gires i assistències a festivals  
20. Finalitat de la concessió  
Les ajudes a gires i a l'assistència a festivals tenen per finalitat facilitar l'exhibició de les produccions de companyies valencianes de teatre o dansa a Espanya o altres països de l'estranger, i la seua presència en festivals o mostres de caràcter nacional o internacional.  
S'exclouen d'aquestes ajudes les gires o els festivals que es realitzen al territori de la Comunitat Valenciana.  
21. Quantia d'aquestes ajudes  
D'acord amb el que estableix la base 5.5 i 5.6, el nombre i la dotació de les ajudes concedides dependran de les sol·licituds i el pressupost presentats.  
22. Beneficiaris  
Solament podran sol·licitar aquestes ajudes companyies o empreses de la Comunitat Valenciana.  
23. Documentació específica que ha d'acompanyar la sol·licitud  
a) En el cas de gires  
1) Projecte de gira que es pretén realitzar, que continga:  
- Àmbit territorial de la gira.  
- Títol i autor de l'obra.  
- Quadres artístics, tècnics i de gestió.  
- Previsió de durada, calendari, locals i municipis on s'han previst les representacions.  
- Pressupost de despeses, ingressos i dèficit previst.  
2) Memòria de les activitats realitzades en els anys anteriors per la companyia.  
3) Alta en l'import d'activitats econòmiques i acreditació documental d'estar al corrent de les seues obligacions fiscals i davant la Seguretat Social.  
b) En el cas d'assistència a festivals.  
1) Memòria de les activitats de la companyia on s'indiquen els festivals o mostres a què ha assistit.  
2) Carta de compromís de l'entitat organitzadora del festival on es demane l'assistència de la companyia o l'empresa que sol·licita l'ajuda.  
3) Pressupost de despeses, ingressos i dèficit previst.  
4) Alta en l'impost d'activitats econòmiques i acreditació documental d'estar al corrent de les seues obligacions fiscals i davant la Seguretat Social.  
24. Criteris de selecció  
La valoració de les sol·licituds presentades es realitzarà d'acord amb els criteris següents:  
a) En el cas de gires  
- Trajectòria professional de la companyia.  
- Qualitat i valor artístic del projecte.  
- Resultats obtinguts en gires anteriors.  
- Nombre de dies d'actuació i locals de representació.  
- Foment dels autors valencians.  
b) En el cas d'assistència a festivals:  
- Trajectòria professional de la companyia.  
- Qualitat i interés del festival a què es vol assistir.  
- Caràcter nacional o internacional del festival.  
- Suport d'altres organismes o institucions.  
CAPÍTOL V  
Ajudes al manteniment d'espais teatrals  
25. Finalitat de la concessió  
Les ajudes al manteniment d'espais teatrals tenen per finalitat possibilitar la programació regular en sales de teatre, i el manteniment de locals i espais destinats a la producció, formació i activitats regulars de les companyies.  
26. Quantia de les ajudes  
D'acord amb el que estableix la base 5.5 i 5.6, el nombre i la dotació de les ajudes concedides dependran de les sol·licituds i el pressupost presentats.  
27. Beneficiaris  
Podran sol·licitar aquestes ajudes empresaris individuals i representants legals d'empreses i companyies teatrals, en el cas de persones jurídiques, de la Comunitat Valenciana.  
28. Documentació específica que ha d'acompanyar la sol·licitud  
1) Caldrà presentar un projecte d'ús de l'espai teatral que, almenys, ha de contenir:  
- Informe sobre la trajectòria de la sala i redacció d'activitats realitzades durant l'últim any.  
- Programació de les activitats que es pensen dur a terme al llarg de l'any.  
- Pressupost detallat d'ingressos, despeses i dèficit previst.  
- Equip de gestió i dotació tècnica que té la sala.  
2) Document acreditatiu de la propietat del local que es proposa, d'arrendament o cessió d'ús.  
3) En el cas d'exhibició al públic, document acreditatiu de disposar de les llicències pertinents per a l'obertura del local.  
4) Alta en l'impost d'activitats econòmiques i acreditació documental d'estar al corrent de les seues obligacions fiscals i davant la Seguretat Social.  
29. Criteris de selecció  
La valoració de les sol·licituds presentades es realitzarà d'acord amb els criteris següents:  
- Trajectòria de la sala, qualitat de les programacions i resultats de gestió obtinguts.  
- Repercussió de la sala en l'entorn local i comarcal, i nivell d'ús que altres companyies o entitats fan del local.  
- Qualitat dels equips tècnics i de gestió, i el grau de viabilitat i idoneïtat del projecte que es proposa.  
- Percentatge de companyies i autors valencians que pensen exhibir o realitzar allí les seues produccions.  
CAPÍTOL VI  
Ajudes a la formació i la investigació  
30. Finalitat de la concessió  
Aquestes ajudes tenen per finalitat potenciar el reciclatge i la formació especialitzada dels diferents agents que participen en els processos de creació, producció, distribució i exhibició de productes teatrals, i propiciar projectes d'investigació que afavoresquen un major coneixement dels sectors de teatre i dansa en la nostra Comunitat.  
31. Quantia de les ajudes  
D'acord amb el que estableix la base 5.5 i 5.6, el nombre d'ajudes concedides dependrà de les sol·licituds i el pressupost presentats.  
32. Beneficiaris  
Persones físiques o entitats jurídiques de la Comunitat Valenciana que vulguen dur a terme activitats de formació especialitzada o investigació en els sectors de teatre i dansa.  
33. Documentació específica que ha d'acompanyar la sol·licitud  
a) En el cas de petició d'ajudes per a assistència a cursos especialitzats, congressos, jornades, etc.:  
- Memòria explicativa del programa de treball que es desplegarà.  
- Currículum professional del peticionari.  
- Lloc, data i durada de l'acció formativa per a la qual se sol·licita l'ajuda.  
- Cost de matrícula i, si s'escau, despeses addicionals de desplaçament i allotjament.  
b) En el cas de petició d'ajuda per a la realització de projectes de formació i investigació.  
- Presentació del projecte que es pretén realitzar, que almenys ha d'incloure: finalitat, objectius, continguts, activitats, pressupost de realització i terminis d'execució.  
- Currículums professionals de les persones que participen en el projecte com a professors o investigadors.  
- Especificació, si és el cas, de les entitats o organismes que col·laboren en el projecte.  
34. Criteris de selecció  
La valoració de les sol·licituds presentades es realitzarà d'acord amb els criteris següents:  
- Interés de l'acció formativa o projecte que es presenta.  
- Currículums dels sol·licitants.  
- Es valorarà el fet que les peticions o projectes que es presenten estiguen avalats per entitats o organismes que habitualment realitzen programes de formació o investigació, especialment si aquests són en els sectors de dansa o teatre.  
35. Obligacions particulars dels beneficiaris  
En el cas de projectes d'investigació, els beneficiaris estan obligats a entregar una còpia dels treballs realitzats a Teatres de la Generalitat Valenciana.  
En el cas d'assistència a cursos, congressos, etc., i també en el de realització de programes de formació, els assistents i les entitats organitzadores hauran de presentar una memòria de les activitats realitzades, en els 30 dies següents a l'acabament del curs i com a màxim abans del 15 de juliol de 1995.  
CAPÍTOL VII  
Ajudes a entitats sense finalitat de lucre  
36. Finalitat d'aquestes ajudes  
Aquesta modalitat d'ajudes té com a finalitat potenciar les activitats de teatre i dansa que realitzen associacions i entitats sense finalitat lucrativa, especialment les federacions o agrupacions que realitzen les seues activitats en tot el territori de la Comunitat Valenciana.  
37. Quantia d'aquestes ajudes  
D'acord amb el que estableix la base 5.5 i 5.6, el nombre d'ajudes concedides dependrà de les sol·licituds i el pressupost assignat a aquesta modalitat.  
38. Beneficiaris  
Associacions i entitats culturals sense finalitat de lucre que realitzen les seues activitats a la Comunitat Valenciana.  
39. Documentació específica que ha d'acompanyar la sol·licitud  
1) Projecte que es proposa realitzar, que continga:  
- Objectius i destinataris del projecte.  
- Activitats a realitzar, dates previstes, mitjans materials, humans i tècnics de què es disposa.  
- Pressupost detallat de despeses, ingressos i dèficit previst.  
2) Memòria de les activitats realitzades en els últims dos anys per l'associació o entitat.  
3) Relació d'altres subvencions i ajudes que s'hagen sol·licitat a entitats públiques o privades amb la mateixa finalitat i l'import de les ajudes concedides si és el cas.  
4) Registre i estatuts de l'associació o entitat.  
40. Criteris de selecció  
La valoració de les sol·licituds presentades es realitzarà d'acord amb els criteris següents:  
- Trajectòria de l'associació o entitat i resultats obtinguts en la gestió dels seus projectes.  
- Interés i qualitat del projecte que presenten.  
- Repercussió del projecte que presenten sobre els autors, directors, actors, companyies, etc. de la Comunitat Valenciana.  
- Es valoraran especialment les sol·licituds de federacions o associacions de tipus superior.  
CAPÍTOL VIII  
Ajudes a projectes d'especial interés  
41. Finalitat de la concessió  
Aquesta modalitat d'ajudes té com a finalitat potenciar els projectes i activitats que per la seua novetat, especialització o caràcter excepcional puguen ser classificats com a projectes d'especial interés.  
42. Quantia de les ajudes  
D'acord amb el que estableix la base 5.5 i 5.6, el nombre de les ajudes concedides dependrà de les sol·licituds i el pressupost presentats.  
43. Beneficiaris  
Persones físiques o entitats jurídiques que realitzen les seues activitats a la Comunitat Valenciana.  
44. Documentació específica que ha d'acompanyar la sol·licitud  
Projecte que es proposa realitzar, que incloga:  
- Objectius i destinataris del projecte.  
- Activitats a realitzar, dates previstes, mitjans materials, humans i tècnics de què es dispose.  
- Pressupost detallat de despeses, ingressos i dèficit previst.  
45. Criteris de selecció  
La valoració de les sol·licituds presentades es realitzarà d'acord amb els criteris següents:  
- Trajectòria de la persona o entitat que sol·licita l'ajuda i resultats obtinguts en la gestió dels seus projectes.  
- Interés i qualitat del projecte que presenten.  
- Grau d'innovació i noves dimensions que puga aportar el desenvolupament dels sectors del teatre i la dansa en la Comunitat Valenciana.  
- Repercussió del projecte sobre els autors, directors, actors, companyies, etc. de la Comunitat Valenciana.   
Model d'instància  
Nom i cognoms ... DNI ...  
amb domicili a ... carrer ...  
núm ... DP... Telèfon ... en qualitat de ...  
de la companyia ... o associació ...  
sita a ... carrer ... num ... DP ...  
telèfon ... Inscrita en el Registre Administratiu d'Empreses i Associacions de Caràcter Teatral de la Comunitat Valenciana amb el número ...  
EXPOSE:  
1) Que vull acollir-me a l'Ordre de 12 de maig de 1994 sobre Ajudes Genèriques al Teatre Valencià.  
2) Demane ajuda per a les modalitats:  
(marqueu amb una creu la/les modalitats a què us acolliu, indicant la quantitat que sol·liciteu)  
[] Ajuda a la creació ... PTA  
[] Ajuda a la producció ... PTA  
[] Ajuda a gires i assistència a festivals ... PTA  
[] Ajuda al manteniment d'espais teatrals ... PTA  
[] Ajuda a la formació i a la investigació ... PTA  
[] Ajuda a entitats sense ànim de lucre ... PTA  
[] Ajuda a projectes d'especial interés ... PTA  
3) Presente un pla d'actuació triennal per tal de ser considerada Companyia amb Teatres de la Generalitat Valenciana.  
 SÍ [] NO []  
4) Que posseesc els requisits que s'hi demanen i adjunte la documentació que s'exigeix en l'ordre.  
DEMANE:  
Que em concediu una ajuda global de ... PTA  
Nota: Si m'és concedida l'ajuda que sol·licite, l'import s'ha d'ingressar en el compte corrent núm. ... del banc o caixa d'estalvis ... codi del banc o caixa ... sucursal ..., codi de sucursal ... adreça ..., de ... titular del compte ...  
València, ... de ... de 1994  
Signa: ...  
TEATRES DE LA GENERALITAT VALENCIANA


Còpia Permalink ELI